CELEX: 52020DP0352
Language: et
Date: 2020-12-15 00:00:00
Title: Euroopa Parlamendi otsus mitte esitada vastuväiteid komisjoni 20. novembri 2020. aasta delegeeritud määrusele, millega muudetakse delegeeritud määrust (EL) 2015/2446 sisenemise ülddeklaratsioonide ja väljaveoeelsete deklaratsioonide esitamise tähtaegade osas Suurbritannia ja Põhja-Iiri Ühendkuningriigist, Kanalisaartelt ja Mani saarelt lähtuva või sinna suunduva meretranspordi puhul (C(2020)08072 – 2020/2890(DEA))

29.10.2021   
            
            
               ET
            
            
               Euroopa Liidu Teataja
            
            
               C 445/229
            
         
      P9_TA(2020)0352
      Vastuväidete puudumine delegeeritud õigusaktile: sisenemise ülddeklaratsioonide ja väljaveoeelsete deklaratsioonide esitamise tähtajad Ühendkuningriigist, Kanalisaartelt ja Mani saarelt lähtuva või sinna suunduva meretranspordi puhul
      Euroopa Parlamendi otsus mitte esitada vastuväiteid komisjoni 20. novembri 2020. aasta delegeeritud määrusele, millega muudetakse delegeeritud määrust (EL) 2015/2446 sisenemise ülddeklaratsioonide ja väljaveoeelsete deklaratsioonide esitamise tähtaegade osas Suurbritannia ja Põhja-Iiri Ühendkuningriigist, Kanalisaartelt ja Mani saarelt lähtuva või sinna suunduva meretranspordi puhul (C(2020)08072 – 2020/2890(DEA))
      (2021/C 445/38)
      
         Euroopa Parlament,
      
                  —
               
               
                  võttes arvesse komisjoni delegeeritud määrust C(2020)08072,
               
            
                  —
               
               
                  võttes arvesse komisjoni 26. novembri 2020. aasta kirja, milles komisjon palub Euroopa Parlamendil teatada, et tal ei ole delegeeritud määrusele vastuväiteid,
               
            
                  —
               
               
                  võttes arvesse siseturu- ja tarbijakaitsekomisjoni 2. detsembri 2020. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik (1), eriti selle artikli 131 punkti b, artikli 265 punkti a ja artikli 284 lõiget 5,
               
            
                  —
               
               
                  võttes arvesse komisjoni 28. juuli 2015. aasta delegeeritud määrust (EL) 2015/2446, millega täiendatakse Euroopa Parlamendi ja nõukogu määrust (EL) nr 952/2013 seoses liidu tolliseadustiku teatavaid sätteid täpsustavate üksikasjalike eeskirjadega (2),
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse siseturu- ja tarbijakaitsekomisjoni soovitust võtta vastu otsus,
               
            
                  —
               
               
                  võttes arvesse, et kodukorra artikli 111 lõike 6 kolmandas ja neljandas taandes sätestatud ajavahemiku jooksul, mis lõppes 15. detsembril 2020, ei ole vastuväiteid esitatud,
               
            
                  A.
               
               
                  arvestades, et delegeeritud määruses on sätestatud tähtajad, mille jooksul ettevõtjad peavad esitama liikmesriikide tolliasutustele teatavad turvalisus- ja julgeolekuandmed meritsi veetavate kaupade kohta, mille lähte- või sihtkoht on Ühendkuningriik;
               
            
                  B.
               
               
                  arvestades, et läbirääkimistel tulevase kaubanduslepingu üle Ühendkuningriigiga ei ole delegeeritud määruse heakskiitmise kuupäevaks saavutatud kokkulepet loobuda kohustusest esitada täiendavad julgeolekuandmed meritsi veetavate kaupade kohta, mille lähte- või sihtkoht on Ühendkuningriik;
               
            
                  C.
               
               
                  arvestades, et 19. detsembril 2018 võttis komisjon vastu delegeeritud määrusega samasuguse eesmärgiga meetme (3), et valmistuda võimalikuks olukorraks, kus Ühendkuningriigi korrakohaseks väljaastumiseks liidust puudub kokkulepe, kuigi väljaastumislepingu sõlmimine muutis selle teksti tarbetuks;
               
            
                  D.
               
               
                  arvestades, et delegeeritud määrus peaks jõustuma võimalikult kiiresti, et tagada tolliasutuste ja ettevõtjate sujuv igapäevane tegevus pärast üleminekuperioodi lõppu;
               
            
               
                  1.
               
               
                  teatab, et Euroopa Parlamendil ei ole delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 269, 10.10.2013, lk 1.
      
         (2)  ELT L 343, 29.12.2015, lk 1.
      
         (3)  Komisjoni 19. detsembri 2018. aasta delegeeritud määrus (EL) 2019/334, millega muudetakse delegeeritud määrust (EL) 2015/2446 sisenemise ülddeklaratsioonide ja väljaveoeelsete deklaratsioonide esitamise tähtaegade osas Suurbritannia ja Põhja-Iiri Ühendkuningriigist, Kanalisaartelt ja Mani saarelt lähtuva või sinna suunduva meretranspordi puhul (ELT L 60, 28.2.2019, lk 1).